Source: http://monitorulneamt.ro/csm-roman-in-asteptarea-multinationalei-din-capitala/
Timestamp: 2019-04-20 18:44:21+00:00

Document:
CSM Roman, în aşteptarea multinaţionalei din Capitală | Monitorul de Neamț și Roman
sâmbătă, 20 aprilie 2019 - 14:17:14
Acasă Actualitate CSM Roman, în aşteptarea multinaţionalei din Capitală
■ unul dintre cele mai interesante rezultate ale etapei actuale din Liga Florilor s-a înregistrat la Cisnădie, acolo unde Zalăul lui Tadici a scos un egal
Etapa a VI-a a campionatului Ligii Naţionale Feminine – Liga Florilor, care a debutat pe data de 16 octombrie, şi-a consumat noi întîlniri. În primul meci, la Rîmnicu Vîlcea, lidera la zi a clasamentului a trecut la pas de CSM Galaţi, scor 27-15 , iar pe 18 octombrie, fusese planificat meciul din Sala Sporturilor Cisnădie, între gruparea locală, CS Măgura şi HC Zalău. Partida considerată un veritabil derby al Ardealului s-a terminat 24-24, după ce gazdele conduceau la pauză formaţia coordonată de către Gheorghe Tadici, cu scorul de 13-10. Meciurile au fost programate să continue şi weekendul trecut, dar şi săptămîna viitoare. Sîmbătă, 20 octombrie, de la ora 12, duelul dintre CS Gloria 2018 Bistriţa Năsăud şi SCM Gloria Buzău s-a încheiat cu scorul de 29-27 . Meciul interesant al Olteniei, dintre CSM Slatina şi CSM Craiova fusese programat duminică, 21 octombrie, de la ora 11, în Sala LPS. Partida s-a încheiat cu victoria craiovencelor , scor 23-19. În aceeaşi zi, şi de la aceeaşi oră urmînd s-a jucat un alt derby transilvăneano-maramureşean, în Sala Sporturilor Horia Demian din Cluj, unde CSU a primit vizita celor de la CS Minaur Baia Mare. Scorul final a fost 23-29. În după-amiaza aceleiaşi zile, de la ora 17. 30, în Sala D. P. Colibaşi, sub Tîmpa, ASC Corona 2010 Braşov urma să primească vizita celor de la HC Dunărea Brăila. Pe fondul unui program aglomerat al „tigroaicelor“ de la CSM Bucureşti – campioanele en-titre vor face deplasarea la Roman abia pe data de 24 octombrie, pentru a încheia, la Sala Sporturilor, această etapă a VI-a. Meciul va fi transmis în direct de către postul naţional de televiziune, în format HD. Venind cu moralul şifonat, după două înfrîngeri consecutive, în campionat, cu Vîlcea respectiv în Liga Campionilor, bucureştencele au, evident, prima şansă la un rezultat pozitiv. Aceasta, cu atît mai mult cu cît Clubul Sportiv Municipal Roman deţine lanterna roşie a clasamentului, în primele cinci etape nereuşind să scoată nici măcar un punct. Gruparea de la malul Moldovei, în disperare de cauză, a schimbat şi atrenorul principal, aducîndu-l pe ex-braşoveanul Dragoş Dobrescu în locul profesorului Cornel Bădulescu. Echipa municipală de handbal a trecut, în ultimele luni, printr-o transformare radicală, după o sumedenie de plecări şi aducerea unor handbaliste noi. Totuşi, nucleul nu a reuşit să se sudeze suficient pentru a face faţă rigorilor unei întreceri a Ligii Florilor în care majoritatea formaţiilor s-au întărit substanţial. Astfel, este foarte probabil ca şi după această a VI-a etapă Romanul să rămînă codaşa clasamentului, cu zero puncte. Totul, în condiţiile în care CSM a luat bătaie, acasă, şi de la cele două formaţii nou-promovate, din Buzău, respectiv Baia Mare, maramureşencele arătînd deja ca o grupare care doreşte să îşi regăsească gloria de acum cîţiva ani. Surprinzător, în clasamentul Ligii Florilor conduce CSM Vîlcea, care a acumulat 18 puncte, reuşind etapa trecută să învingă pe mult mai titrata echipă din Bucureşti. În top urmează CS Măgura Cisnădie, 14 puncte şi CSM Bucureşti, 12 puncte (un meci mai puţin disputat) . Codaşele întrecerii sînt HC Dunărea Brăila (locul XII – 1 punct, CSU Cluj (XIII) şi CSM (XIV) , cu cîte zero puncte.
multinaionalei
Articolul precedentŞeful FRF, spectator de „lux“ la meciul Bucovina – Ceahlăul
Articolul următorDupă Radarul Pădurilor a apărut Forest Guardians

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM